EkBass/fiwiki-20250220-pages-articles huggingface dataset:
Åkermans Verkstad

thumb|Åkerman-kaivinkone iskuvasaran kanssa Jyväskylässä. Åkermans Verkstad AB, aiemmin Eslövin insinööritoimisto, on kaivinkoneiden valmistaja. Åkermanista tuli sotien jälkeen yksi suurimmista ruotsalaisista kaivinkoneiden valmistajista. == Lähteet == * * == Kirjallisuutta == * Arttu Käyhkö: Jusseja ja Åkermaneja Kustantaja Myllymäki, 2018. ISBN 978-952-69085-0-2 Luokka:Entiset ruotsalaiset yritykset Luokka:Ruotsalaiset teollisuusyritykset
Yaehun Hwang

Yaehun Hwang (tai Joshua Hwang) (s. 4. tammikuuta 1994 Abbotsford, Brittiläinen Kolumbia, Kanada) on kanadalaissyntyinen korealainen jääkiekkoilija. Hwang pelasi juniorikiekkoa Kanadassa vuoteen 2012 jonka jälkeen siirtyi pelaamaan Koreaan yliopistosarjaan. Vuodesta 2016 Hwang on pelannut Aasian liigaa Daemyung Killer Whalesin riveissä. Hwang edusti Koreaa alle 20-vuotiaiden II divisioonan B-lohkon MM-turnauksessa 2014. ==Lähteet== * Luokka:Kanadalaiset jääkiekkoilijat Luokka:Eteläkorealaiset jääkiekkoilijat Luokka:Vuonna 1994 syntyneet Luokka:Elävät henkilöt
Kia Pride

Kia Pride on Kia Motorsin vuosina 1987–2000 valmistama pieni henkilöautomalli. Priden korvaajaksi tuli Kia Rio. Auton suunnitteli Mazda emoyhtiönsä Fordin tarpeisiin, ja se tuli alun perin myyntiin nimellä Ford Festiva. Sitä valmistettiin muun muassa Etelä-Koreassa Kian tehtaalla, joka sai oikeuden myydä autoa omalla nimellään, ja näin syntyi Kia Pride. Vuonna 1988 autosta tuli markkinoille kolmantena versiona Mazda 121, kun Mazda alkoi myydä mallia omalla merkillään. Vuodesta 1993 lähtien iranilainen SAIPA valmisti mallia lisenssillä ja kehitti siitä kaksiovisen lavamallin, jollaista auton alkuperäiset valmistajat eivät tarjonneet. == Lähteet == == Aiheesta muualla == Pride Luokka:B-segmentin autot Luokka:1980-luvun autot Luokka:1990-luvun autot Luokka:2000-vuosikymmenen autot
Kenwood

Kenwood tarkoittaa: * paikka Lontoon Hampsteadissa, joka on antanut nimensä Kenwood Housen kartanolle * Kenwood Corporation, japanilainen äänentoisto- ja radiovalmistaja * Kenwood Limited, brittiläinen keittiökoneiden valmistaja
Eau Claire

Eau Claire voi tarkoittaa ainakin seuraavia: * Eau Claire, kylä Michiganin osavaltiossa Yhdysvalloissa * Eau Claire, kylä Pennsylvanian osavaltiossa Yhdysvalloissa * Eau Claire, kaupunki Wisconsinin osavaltiossa Yhdysvalloissa * Eau Clairen piirikunta Wisconsinissa.
Maj Karman diskografia

Tämä artikkeli käsittelee Maj Karman diskografiaa. == Studioalbumit == Nimi Julkaisutiedot Lista Myynti Albumilista Kaukana puhelimista *Julkaistu: 1996 *Levy-yhtiö: Blomster Records *Formaatti: CD Kaakao *Julkaistu: 1998 *Levy-yhtiö: Megamania *Formaatti: CD Ääri *Julkaistu: 2000 *Levy-yhtiö: Megamania *Formaatti: CD Rautaneito *Julkaistu: 2001 *Levy-yhtiö: Megamania *Formaatti: CD #33 Metallisydän *Julkaistu: 14. maaliskuuta 2003 *Levy-yhtiö: Megamania *Formaatti: CD #5 Sodankylä *Julkaistu: 6. lokakuuta 2004 *Levy-yhtiö: Megamania *Formaatti: CD #7 Ukkonen *Julkaistu: 16. elokuuta 2006 *Levy-yhtiö: Megamania *Formaatti: CD #1 22 200+ (Kultaa)Musiikkituottajat: Artistit – Maj Karma Salama *Julkaistu: 25. maaliskuuta 2009 *Levy-yhtiö: Megamania *Formaatti: CD / LP / Digitaalinen #4 Peltisydän *Julkaistu: 5. helmikuuta 2016 *Levy-yhtiö: Sony Music, Ratas *Formaatti: CD / Digitaalinen #2 101 tapaa olla vapaa *Julkaistu: 4. toukokuuta 2018Levykauppa Äx: Maj Karma – 101 tapaa olla vapaa *Levy-yhtiö: Sakara Records *Formaatti: CD / LP / Digitaalinen == EP:t == Nimi Julkaisutiedot Lista Myynti Albumilista Iskelmä *Julkaistu: 1997 *Levy-yhtiö: Blomster, Megamania *Formaatti: CD Musta Paraati *Julkaistu: 10. maaliskuuta 2004 *Levy-yhtiö: Megamania *Formaatti: CD #3 Attentaatti *Julkaistu: 2007 *Levy-yhtiö: Megamania *Formaatti: CD === Demot === * Kansanmusiikki nyt * Kansanmusiikki nyt II * Kansanmusiikki nyt III * === Singlet === * ”Ovisilmä” (1998) * ”Buster Keaton” (1998) * ”Homma” (1999) * ”Rinta” (2000) * ”Valaiden laulu” (2000) * ”Romanssi” (2001) * ”Rocktähti” (2002) * ”Arpi” (2003) * ”Katutyttöjen laulu” (2003) * ”Satulaulu” (2003, promo) * ”Kyynel” (2004) * ”Pohjola” (nettisingle, 2004) * ”Sodankylä” (2005) * ”Sarvia ja hampaita” (2005) * ”Metallisydän” (2006, nettisingle, live) * ”Rukous” (2006) * ”Luovuttanut enkeli” (2006) * ”Ukkonen” (2006, promo) * ”Kokki, varas, vaimo ja rakastaja” (2006, promo) * ”Salama” (2009) * ”Satiinisydän” (2009, promo) * ”Puumiekka” (2016) * ”Sotaa ei tule” (2016) * ”Peltisydän” (2016) * ”Lama lama lama” (2018) === Musiikkivideot === Sulkeissa ohjaaja ja julkaisuvuosi * ”Ovisilmä” (Teemu Savolainen/1998) * ”Rinta” (Tuukka Temonen/2000) * ”Valaiden Laulu” (Tuukka Temonen/2000) * ”The Best of Mozart” (Jari Lähteinen/2000) * ”Romanssi” (Jari Lähteinen/2001) * ”Rocktähti” (Tuukka Temonen/2002) * ”Arpi” (Jari Lähteinen/2003) * ”Katutyttöjen Laulu” (Tuukka Temonen/2003) * "Kyynel” (Jari Lähteinen/2004) * "Sodankylä” (Jari Lähteinen/2004) * "Ukkonen” (Akseli Tuomivaara/2006) * "Kokki, varas, vaimo ja rakastaja” (Teemu Niukkanen/2007) * "Salama” (Aleksi Koskinen/2009) * "Satiinisydän” (Akseli Tuomivaara/2009) * "Puumiekka" (Herra Ylppö & Sami Joensuu/2015) * "Sotaa ei tule" (Herra Ylppö/2016) * "Peltisydän" (Herra Ylppö & Sami Joensuu/2016) === Kokoelmalla === Yhtye soittaa Leevi and the Leavingsin kappaleen ”Muotitietoinen” Melkein vieraissa – Tribuutti Leevi and the Leavingsille -albumilla. Muotitietoinen on alun perin Leevi and the Leavingsin ensimmäiseltä albumilta Suuteleminen kielletty. == Lähteet == Luokka:Diskografiat Diskografia
Daemyung Killer Whales

Daemyung Killer Whales on korealainen, vuonna 2016 perustettu jääkiekkoseura, joka pelaa Asia League Ice Hockey ammattilaisliigassa. Seuran kotipaikka on Incheonin satamakaupunki. ==Ulkomaalaiset pelaajat== * Tyler Weiman, maalivahti * Ryan Caldwell, puolustaja * Shun Sakata, puolustaja * Adam Estoclet, hyökkääjä * Bin Ishioka, hyökkääjä * Matt Murley, hyökkääjä * Brett Parnham, hyökkääjä * Yuta Suzuki, hyökkääjä ==Aiheesta muualla== *Eliteprospects joukkuesivu *Viralliset sivut Luokka:Eteläkorealaiset jääkiekkoseurat Luokka:Vuonna 2016 perustetut urheiluseurat Luokka:Incheonin urheilu
SK Group

SK Group () on yksi Etelä-Korean suurimmista monialayrityksistä. Vuonna 2017 se ohitti Hyundai Motorsin ja kasvoi maan toiseksi suurimmaksi yritysryppääksi osakkeiden arvolla mitattuna. Suurin on edelleen Samsung. Sk Groupia johtaa yhtiön perustajan Chey John-hyunin poika Chey Tae-won. Se aloitti tekstiilialalla mutta laajeni sitten öljynjalostukseen ja tietoliikenteeseen. Sen tytäryhtiöistä SK Telecom on Korean suurin matkapuhelinyhtiö ja SK Hynix on yksi maailman suurimpia puolijohdemuistien valmistajia. Vuonna 2014 perustajan kaksi poikaa, Chey Tae-won ja Chey Jae-won, tuomittiin vankeuteen kavalluksesta ja avunannosta. Presidentti Park Geun-hye armahti heidät vuonna 2015. Vuonna 2017 heitä kuulusteltiin lahjonnasta epäiltyinä. == Lähteet == == Aiheesta muualla == Luokka:Eteläkorealaiset elektroniikkayhtiöt Luokka:Öljy- yhtiöt Luokka:Monialayritykset Luokka:Eteläkorealaiset energiayhtiöt
Perejaslav-H’melnytskyin piiri

Perejaslav-H’melnytskyin piiri (; ) oli yksi Ukrainan Kiovan alueen hallinnollisista piireistä. Se sijaitsee noin 60–110 kilometriä Kiovasta kaakkoon. Piirin väestö asuu maaseudulla; väkiluvuksi arvioitiin 28 096 (1.1.2017). Piirin hallintokeskus on Perejaslav (27 548 as., 2017), joka ei kuitenkaan kuulunut piiriin. Heinäkuun 2020 aluehallinnollisessa uudistuksessa Perejaslav-H’melnytskyin piiri ja Perejaslavin kaupunki siirtyivät osaksi Boryspilin piiriä. Церква святого Георгія з с. Андруші 1.jpg| Pyhän Yrjön kirkko Perejaslav-H’melnytskyin piirin Andrušin kylässä. 05 Мисливський будинок князя Горчакова 32-110-0120.jpg|Ruhtinas Hortšakovin metsästästysmaja Perejaslav-H’melnytskyin piirissä. == Lähteet == ==Aiheesta muualla== Luokka:Kiovan alueen entiset piirit
Wham Rap! (Enjoy What You Do)

Wham Rap! (Enjoy What You Do) on yhdysvaltalaisen pop-duo Wham!in ensimmäinen single, joka julkaistiin vuonna 1982 albumilta Fantastic. Kappaleen ovat sanoittaneet yhtyeen jäsenet George Michael ja Andrew Ridgeley. Kappale nousi ilmestyessään Britannian singlelistan kahdeksannelle sijalle. Irlannissa se ylsi singlelistan kolmannelletoista sijalle. Syyskuussa 2017 kappaleen vuoden 1986 versiota käytettiin H&M;:n mainoskampanjassa. == Lähteet == Luokka:Vuoden 1982 kappaleet Luokka:Brittiläiset musiikkikappaleet
Jouni Martikainen

Jouni Tapio Martikainen (s. 29. heinäkuuta 1968Tekniikan akateemiset ja arkkitehdit 2011: M–Ö, s. 38. Helsinki 2012. ISBN 978-952-5633-67-2) valittiin Askolan kunnanjohtajaksi lokakuussa 2016. Hän oli toiminut vt. kunnanjohtajana saman vuoden maaliskuusta lähtien. Koulutukseltaan Martikainen on diplomi- insinööri.Kunnanhallitus: Pöytäkirja 21.11.2016/Pykälä 260 Askolaan yksi vt lisää – Jouni Martikainen aloitti kunnanjohtajan virassa. Uusimaa 15.3.2016. Ennen kunnanjohtajan tehtävää hän oli työskennellyt Askolassa vuodesta 2007 kunnaninsinöörinä ja teknisenä johtajana. Toukokuussa 2020 Martikainen irtisanoutui Askolan kunnanjohtajan virasta, ja irtisanoutuminen astui voimaan heinäkuussa 2020. Keskusta asetti hänet kuntavaaliehdokkaakseen kevään 2021 kuntavaaleissa Helsingissä. Martikaista ei valittu kaupunginvaltuustoon. Keväästä 2023 lähtien hän on työskennellyt televisokanava TV7:llä. == Lähteet == Luokka:Askolan kunnanjohtajat Luokka:Suomalaiset insinöörit Luokka:Elävät henkilöt Luokka:Vuonna 1968 syntyneet
Bump-stock

Bump-stock tai bump-fire on ampumatekniikka, jossa puoliautomaattisen kiväärin rekyyliä hyödynnetään niin, että sen tulinopeutta saadaan kasvatettua. Ampuja työntää asetta tukikädellään eteenpäin ja liipasinsormi pysyy paikallaan. Näin liipasimen kontaktia liipasinsormeen saadaan nopeutettua. Muilla kuin hyvin lyhyillä etäisyyksillä osumatarkkuus kärsii merkittävästi. Tekniikkaa voi käyttää myös puoliautomaattisen pistoolin kanssa. Lisävarustus, jota englanniksi kutsutaan nimellä bump-stock, sisältää edestakaisen liikkeen sallivan tukin ja lepotason liipasinsormelle. Vaikka varustus ei sisällä jousia, se pystyy kalifornialaisen demokraattisenaattorin Dianne Feinsteinin mukaan kasvattamaan puoliautomaattisen kiväärin tulinopeuden 400–800 laukaukseen minuutissa. Vaikka lisävarustus käytännössä tekee aseesta tulinopeudeltaan konetuliaseen, se oli 2017 laillinen myyntituote Yhdysvalloissa ja nousi uutisiin Las Vegasin joukkosurman yhteydessä. ==Lähteet== ==Aiheesta muualla== * Luokka:Asetekniikka
Pikselöinti

pienoiskuva|oikea|Valokuva, josta on pikselöity rinnat. Pikselöinti on kuvien tai videoiden sumentamista, jossa useita lähekkäin olevia pikseleitä jaetaan osioihin, jotka sumennetaan yksivärisiksi. Pikselöintiä käytetään muun muassa silloin, kun on tarpeen piilottaa kuvassa tai videossa näkyviä esiintyviä henkilöitä tunnistamattomaksi tai sensuroida kuvassa tai videossa näkyvät sukupuolielimet tai rinnat. Vuonna 2016 Cornellin ja Teksasin yliopistoiden tutkijat kehittävät neuroverkkoja hyödyntävään tekoälyyn perustuvan tekniikan, jolla valokuvan pikselöidyt osat saa muunnettua tunnistettaviksi. == Lähteet == == Katso myös == * Gauss-sumennus == Aiheesta muualla == Luokka:Sensuuri
Bootlen rautatieasema

Bootlen rautatieasema on rautatieasema Bootlen kylässä Cumbriassa, Englannissa. Se sijaitsee Cumbrian Coast Linen varrella. Asema avattiin 8. heinäkuuta 1850. Sitä käytti 10 870 matkustajaa kaudella 2017–2018. == Lähteet == * === Viitteet === Luokka:Cumbrian rautatieliikennepaikat
Juice Crew

Juice Crew oli yhdysvaltalainen hip hop -kollektiivi, jonka muodostivat pääosin Queensbridgen asuntoalueelta kotoisin olevat artistit 1980-luvun puolivälissä. Kollektiivin perustivat Marley Marl ja Mr. Magic. Juice Crew auttoi luomaan uraa artisteille, kuten Big Daddy Kanelle, Biz Markielle, Masta Acelle ja Kool G Rapille, ja kollektiivia yleisesti pidetään vaikuttavana rap- musiikin saralla. Juice Crewilla oli "Bridge Wars" -nimellä tunnettu riita KRS Onen Boogie Down Productions -ryhmän kanssa, ja molemmat osapuolet julkaisivat kappaleita, joissa he "dissasivat" toisiaan. Riita sovittiin virallisesti vuonna 2007, ja Marley Marl ja KRS One julkaisivat yhteisalbumin Hip Hop Lives. == Lähteet == Luokka:Yhdysvaltalaiset hip hop -yhtyeet
Disco Ensemblen diskografia

Tämä artikkeli käsittelee Disco Ensemblen diskografiaa. == Studioalbumit == Nimi Julkaisutiedot Lista Myynti Albumilista Viper Ethics *Julkaistu: 3. syyskuuta 2003 *Levy-yhtiö: Fullsteam Records *Formaatti: CD / LP (2011) First Aid Kit *Julkaistu: helmikuu 2005 *Levy-yhtiö: Fullsteam Records *Formaatti: CD / LP (2015) #9 15 900+ (Kultaa) Magic Recoveries *Julkaistu: 7. toukokuuta 2008 *Levy-yhtiö: Fullsteam Records *Formaatti: CD / LP / Digitaalinen #6 The Island of Disco Ensemble *Julkaistu: 26. toukokuuta 2010 *Levy-yhtiö: Fullsteam Records *Formaatti: CD / LP / Digitaalinen #6 Warriors *Julkaistu: 21. syyskuuta 2012 *Levy-yhtiö: Osasto-A *Formaatti: CD / LP / Digitaalinen #7 Afterlife *Julkaistu: 27. tammikuuta 2017 *Levy-yhtiö: Fullsteam Records *Formaatti: CD / LP / Digitaalinen #2 == EP:t == Nimi Julkaisutiedot Lista Myynti Albumilista Memory Three Sec. *Julkaistu: 2000 *Levy-yhtiö: Suck Norris Records *Formaatti: CD Ghosttown Effect *Julkaistu: 2001 *Levy-yhtiö: Trecords *Formaatti: CD Back on the MF Street *Julkaistu: 22. huhtikuuta 2009 *Levy- yhtiö: Fullsteam Records *Formaatti: CD / Digitaalinen #3 == DVD:t == Nimi Julkaisutiedot Lista Myynti Albumilista Video Vortex *Julkaistu: 2008 *Levy-yhtiö: Fullsteam Records *Formaatti: DVD #1 == Singlet == * ”Turpentine” (2002) * ”Transatlantic” (2002) * ”Mantra” (2003) * ”Videotapes” (2004) * ”We Might Fall Apart” (2005) * ”Black Euro” (2005) * ”Bad Luck Charm” (2008) * ”Headphones” (2008) * ”Back on the MF Street” (2009) * ”White Flag for Peace” (2010) * ”Protector” (2010) * ”Lefty” (2010) * ”Second Soul” (2012) * ”Fight Forever” (2016) == Lähteet == Luokka:Diskografiat
Ernst August (Hannoverin vaaliruhtinas)

thumb|Ernst August, Jacob Ferdinand Voetin maalaama muotokuva. Ernst August (20. marraskuuta 1629 Herzberg am Harz – 23. tammikuuta 1698 Herrenhausen) oli ensimmäinen Hannoverin vaaliruhtinas vuosina 1692–1698. Hän oli myös Ison- Britannian kuninkaan Yrjö I:n isä.Ernest Augustus Encyclopædia Britannica Online Academic Edition. Viitattu 3.10.2017. == Elämä == Ernst Augustin isä oli Braunschweig-Lüneburgin herttua Yrjö, joka hallitsi Hannoverin kaupungin ympärille luotua Calenbergin ruhtinaskuntaa.Nordisk familjebok (1909), s. 1395–1396 Runeberg.org. Viitattu 3.10.2017. Isänsä nuorimpana poikana Ernst August ryhtyi aluksi kirkolliselle uralle, ja hänet vihittiin vuonna 1661 Osnabrückin ruhtinaspiispaksi. Hänen kolme vanhempaa veljeään ehtivät vuoron perään hallita Calenbergia, mutta kahden veljen kuoltua lapsettomina ja kolmannen veljen Yrjö Vilhelmin siirryttyä hallitsemaan rinnakkaista Lüneburgin ruhtinaskuntaa Ernst August tuli vuonna 1679 Calenbergin hallitsijaksi. Hän sääti kolme vuotta myöhemmin primogenituuriin perustuneen kruununperimysjärjestyksen. Ernst August suostutteli vuonna 1692 Pyhän saksalais-roomalaisen keisarikunnan keisarin Leopold I:n antamaan hänelle vaaliruhtinaan arvon luvattuaan tukea keisaria sodassa turkkilaisia vastaan.Nordisk familjebok (1907), s. 827 Runeberg.org. Viitattu 3.10.2017 Muut valtiot vastustivat äänekkäästi uuden vaaliruhtinaskunnan perustamista, mutta päätöstä ei peruttu. Hannoverin vaaliruhtinaskuntaan yhdistettiin vuonna 1705 myös Lüneburg ja Saksi-Lauenburg, kun niitä hallinnut Yrjö Vilhelm kuoli myös ilman laillista miespuolista perijää. Ernst August nai vuonna 1658 Pfalzin vaaliruhtinas Fredrik V:n ja Elisabet Stuartin tyttären Sofian, joka oli Englannin kuningas Jaakko I:n tyttärentytär.Sophia (1630–1714) Women in World History: A Biographical Encyclopedia, Encyclopedia.com. Viitattu 24.12.2024. Ernst August oli uskoton aviomies. Englannissa vuonna 1701 säädetty vallanperimyslaki Act of Settlement määräsi Ernst Augustin ja Sofian vanhimman pojan Yrjö Ludvigin Englannin kruununperijäksi, koska tämä oli naislinjan kautta Stuartien jälkeläinen. Tämän seurauksena Hannoverin suku tuli aikanaan nousemaan Englannin valtaistuimelle. ==Lapset== Ernst August ja Sofia saivat seitsemän lasta, joista kolme poikaa kaatui sodassa: * Yrjö I (Georg Ludwig, 1660–1727), Hannoverin vaaliruhtinas, Ison-Britannian ja Irlannin kuningas * Friedrich August (1661–1690), keisarillisen armeijan kenraali, kaatui suuressa Turkin sodassa * Maximilian Wilhelm von Braunschweig-Lüneburg (1666–1726), keisarillisen armeijan marsalkka * Sofia Charlotte (1668–1705), Preussin kuningatar, Fredrik I:n puoliso * Carl Filip von Braunschweig-Lüneburg (1669–1690), keisarillisen armeijan eversti, kaatui suuressa Turkin sodassa * Christian Heinrich von Braunschweig-Lüneburg (1671–1703), hukkui Tonavaan sotaretkellä ranskalaisia vastaan * Ernst August von Braunschweig-Lüneburg, Yorkin ja Albanyn herttua (1674–1728), Osnabrückin ruhtinaspiispa ==Lähteet== == Aiheesta muualla == Luokka:Hannover-suku Luokka:Vaaliruhtinaat Luokka:Vuonna 1629 syntyneet Luokka:Vuonna 1698 kuolleet
Mnet

Mnet (lyhenne sanoista Music Network) on eteläkorealainen nuorisolle suunnattu musiikkitelevisiokanava. Kanavan omistaa CJ Groupin alainen CJ ENM. CJ E&M;:n keskusstudio sijaitsee Mapossa, Soulissa. Siellä kuvataan monet Mnetin ohjelmat, ja monien selviytymissarjojen tapahtumat kuvataan siellä. Mnetin kansainvälinen internetsivusto on nimeltään MWave. Kanavalla esitetään vuosittain Mnet Asian Music Awards (MAMA) -musiikkipalkintogaala. ==Logot== File:Mnet logo (2000, in black).png|1993–2005 File:Mnet.png|2005– == Lähteet == Luokka:Eteläkorealaiset televisiokanavat Luokka:Vuonna 1993 perustetut televisiokanavat Luokka:CJ ENM
Michael W. Young

Michael Warren Young (s. 28. maaliskuuta 1949 Miami, Florida, Yhdysvallat) on yhdysvaltalainen biologi, joka on tutkinut koko uransa Rockefeller- yliopistossa Drosophila-suvun kärpästen sisäistä kelloa. Hänen laboratoriossaan on löytynyt useita kronobiologisesti merkittäviä geenejä ja proteiineja. Young palkittiin työstään vuonna 2017 Nobelin fysiologian tai lääketieteen palkinnolla. == Nuoruus ja opiskelu == Michael Young syntyi 1949 Miamissa, mihin hänen vanhempansa olivat muuttaneet tykästyttyään häämatkallaan Floridan lämpimään säähän. Hänen isänsä vastasi Olin Corporationilla alumiiniharkkojen myynnistä Yhdysvaltain kaakkoisosissa, ja hänen äitinsä työskenteli lakitoimiston sihteerinä. Michaelin sisko Denise syntyi 1951. Young kiinnostui jo noin 12-vuotiaana biologisista kelloista, kun hän näki eksoottisen kasvin, jonka kukat aukesivat vain öisin. Perhe muutti Dallasiin, kun Michael oli high schoolissa. Korkeakouluopintoja Young kävi Texasin yliopistossa, Austinissa, mistä hän sai 1971 alemman korkeakoulututkinnon biologiasta ja mistä hän valmistui 1975 filosofian tohtoriksi perinnöllisyystieteestä. == Ura == Väitöskirjan jälkeisen tutkimuksen Young suoritti 1975–1977 Stanfordin yliopiston lääketieteellisessä tiedekunnassa. Hän työskenteli Dave Hognessin laboratoriossa, jossa käytettiin uutta yhdistelmä-DNA-tekniikkaa Drosophila-suvun kärpästen tutkimiseen. Young sai vuonna 1978 oman laboratorion Rockefeller-yliopistosta, missä hän aloitti assistenttina. Vuonna 1984 hänestä tuli apulaisprofessori ja vuonna 1988 professori. Young alkoi tutkia period-geeniä, josta hän oli kuullut jo Texasin yliopistossa tehdessään Drosophila-kärpästen geenitutkimusta. Hän onnistui vuonna 1983 löytämään geenin laboratoriossa työskennelleen postdoc-tutkijan Ted Bargiellon avustuksella. Young on käytännössä koko uransa tutkinut sisäiseen kelloon vaikuttavia geenejä ja sen molekyylibiologiaa. Hänen laboratoriossaan on löytynyt useita Drosophila-kärpästen sisäiseen kelloon vaikuttavia geenejä ja proteiineja. Young on palkittu löydöksistään useilla palkinnoilla. Vuonna 2009 hän sai neurotieteen Gruber-palkinnoon, 2011 Louisa Gross Horwitz -palkinnon, 2012 Massry-palkinnon, 2013 Shaw-palkinnon sekä Wiley-palkinnon ja 2017 Nobelin fysiologian tai lääketieteen palkinto. Nobelin palkinnon jakoivat hänen kanssaan Michael Rosbash ja Jeffrey C. Hall. Palkinto annettiin sisäisen kellon molekyylimekanismien löytämisestä. == Lähteet == Luokka:Yhdysvaltalaiset geneetikot Luokka:Nobelin fysiologian tai lääketieteen palkinnon saajat Luokka:Yhdysvaltalaiset professorit Luokka:Vuonna 1949 syntyneet Luokka:Elävät henkilöt
Ržyštšiv

Ržyštšiv (, ) on kaupunki Ukrainan Kiovan alueella, linnuntietä 65 ja maanteitse 80 kilometriä maan pääkaupunki Kiovan keskustasta kaakkoon. Dneprin lounaisrannalla sijaitseva Ržyštšiv on suoraan Kiovan alueen alainen kaupunki. Sen väkiluvuksi arvioitiin 7 447 (2017). Rzhischev3.jpg|Kulttuuritalo. Ржищів. Троїцька церква . 1853-60 рр.jpg|Pyhän kolminaisuuden kirkko. RzhyshchivBoat parking.jpg|Veneilylaitureita. ==Lähteet== ==Aiheesta muualla== Luokka:Kiovan alueen kaupungit Luokka:Obuh’ivin piiri
Niklas Nordgren

Niklas Nordgren voi tarkoittaa seuraavia henkilöitä: *Niklas Nordgren, ruotsalainen vuonna 1979 syntynyt jääkiekkoilija *Niklas Nordgren, suomalainen vuonna 2000 syntynyt jääkiekkoilija
National Semiconductor SC/MP

SC/MP (lyhenne sanoista Single Chip/Micro Processor tai Simple Cost-effective MicroProcessor, lempinimeltään Scamp) on National Semiconductorin valmistama 8-bittinen mikroprosessori. SC/MP:ssä oli 16-bittiset osoitteet ja sen osoiteväylä jakoi neljä linjaa dataväylän kanssa. Suorittimessa ei ollut pino- osoitinta (stack pointer) tai tukea alirutiineille. Suorittimen korvasivat myöhemmin COP4 (4-bittinen) ja COP8 (8-bittinen). SC/MP oli suunniteltu toimimaan usean suorittimen yhdistelmissä. == Lähteet == == Aiheesta muualla == * SC/MP Development System Luokka:Suorittimet
Harold Acton

Harold Mario Mitchell Acton CBE (5. heinäkuuta 1904 Firenze, Italia – 27. helmikuuta 1994 Firenze) oli brittiläinen kirjailija, tutkija ja esteetikko. Sir Harold Actonin isä oli Napolissa syntynyt, brittiaateliseksi väitetty taidekauppias Arthur Mario Acton, ja äiti yhdysvaltalainen Hortense Mitchell, varakkaan pankkiiriperheen perillinen Chicagosta. He tapasivat vuonna 1896 Arthur Actonin vieraillessa konsultoimassa perheen uuden pankkirakennuksen italialaistyylisten koristeiden tekoa. Naimakauppa perijättären kanssa mahdollisti Arthur Actonille upean renessanssivillan La Pietran hankinnan Firenzen kukkuloilta. Poika Harold kävi Wixenfordin yksityiskoulua Englannin Berkshiressä, kansainvälistä koulua Genevessä sekä Eton Collegea ja opiskeli sitten kirjallisuutta Oxfordin yliopiston Christ Churchissä. Siellä hänen opiskelijatovereitaan oli muiden muassa Evelyn Waugh, jonka sanotaan ottaneen homoseksuaalisesta Actonista piirteitä tunnetuimman teoksensa Menneen maailman Anthony Blanche -hahmoon. Harold Actonia pidettiin 1920-luvulla yhtenä tyypillisimmistä ”dandy-esteeteistä”. Hänen tärkeimpiä teoksiaan ovat kaksiosaiset muistelmat Memoirs of an Aesthete (1948 ja 1970), mutta hän kirjoitti myös kaunokirjallisuutta. Vuosina 1932–1939 Harold Acton asui Kiinassa ja tutki maan runoutta. Lisäksi monien hänen kirjojensa aiheena on Italia. ==Valikoima teoksia== * 1923: Aquarium * 1925: An Indian Ass * 1927: Five Saints and an Appendix * 1928: Cornelian * 1928: Humdrum * 1930: The Last of the Medici * 1930: This Chaos * 1932: The Last Medici * 1936: Modern Chinese Poetry (yhdessä Ch’en Shih-Hsiangin kanssa) * 1937: Famous Chinese Plays (yhdessä L.C. Arlingtonin kanssa) * 1941: Glue and Lacquer: Four Cautionary Tales (yhdessä Lee Yi-Hsiehn kanssa) * 1941: Peonies and Ponies * 1948: Memoirs of an Aesthete * 1950: Prince Isidore * 1956: The Bourbons of Naples (1734–1825) * 1960: Ferdinando Galiani, Rome * 1960: Florence (yhdessä Martin Huerlimannin kanssa) * 1965: The Last Bourbons of Naples (1825–1861) * 1965: Old Lamps for New * 1970: More Memoirs of an Aesthete * 1972: Tit for Tat * 1973: Tuscan Villas * 1975: Nancy Mitford: a Memoir * 1976: The Peach Blossom Fan (yhdessä Ch’en Shih-Hsiangin kanssa) * 1979: The Pazzi Conspiracy * 1982: The Soul’s Gymnasium * 1984: Three Extraordinary Ambassadors * 1986: Florence: a Travellers’ Companion == Lähteet == Luokka:Englantilaiset kirjailijat Luokka:Vuonna 1904 syntyneet Luokka:Vuonna 1994 kuolleet Luokka:Kirjallisuudentutkijat Luokka:Estetiikantutkijat
Boris Anrep

Boris Vasiljevitš von Anrep (, 27. syyskuuta 1883 Pietari, Venäjä – 7. kesäkuuta 1969 Lontoo) oli venäläinen, Britanniassa uransa tehnyt kuvataiteilija ja runoilija, joka tunnetaan mosaiikkitöistään. Hän kuului taiteilijoista ja älyköistä muodostuneen Bloomsburyn ryhmän lähipiiriin ja oli merkittävä hahmo Lontoon kulttuurielämässä 1910-luvulta 1960-luvulle. Anrep lähti synnyinmaastaan Venäjältä vuonna 1908 opiskelemaan taidetta Pariisiin, jossa hän tutustui muun muassa walesilaiseen Augustus Johniin ja tämän ystäväpiiriin, johon kuului myös Anrepin tuleva vaimo Helen Maitland. Anrep palasi Venäjälle, jossa hän seurusteli muun muassa runoilija Anna Ahmatovan kanssa, mutta muutti vuonna 1917 Lontooseen ja meni naimisiin Helen Maitlandin kanssa. He saivat kaksi lasta, mutta avioliitto purkautui melko pian. Anrepin tunnetuin mosaiikkityö on Lontoon National Galleryn pääportaikossa. Hänen töitään on myös Westminsterin katedraalissa ja muutamissa muissa Lontoon kirkoissa sekä Tate Galleryssä. ==Lähteet== Luokka:Vuonna 1883 syntyneet Luokka:Vuonna 1969 kuolleet Luokka:Venäläiset taiteilijat Luokka:Venäläiset runoilijat Luokka:Brittiläiset taiteilijat
Data General

Data General (DG) oli yksi varhaisista minitietokoneita valmistaneista yrityksistä. Yrityksen perustajiin kuulunut Edson D. deCastro lähti Digital Equipment Corporationilta (DEC) ja perusti Data General Corporationin. ==Historia== Yritys listattiin pörssiin vuonna 1969 vuotta sen jälkeen kun deCastro aloitti yrityksen. deCastro lähti DEC:ltä mukanaan kaksi muuta insinööriä: Henry Burkhardt ja Richard G. Sogge. Yritykseen liittyi pian myös Herbert J. Richman, joka aiemmin työskenteli Fairchild Semiconductorille. Data General oli menestyksekäs minitietokoneiden valmistaja aikana jolloin kauppa kävi kuumana: minitietokoneita käytettiin suurtietokoneiden sijaan teollisuuden automaatiossa, laboratorioissa ja monissa muissa kohteissa, joissa suurtietokone olisi liian kömpelö ja kallis. Data General sijoittui minitietokoneiden markkinoilla toiseksi DEC:in jälkeen ja ennen Hewlett- Packardia vuonna 1977. Yrityksen ensimmäinen tuote oli Data General Nova minitietokone. Yrityksellä oli oma käyttöjärjestelmä Data General RDOS (DG/RDOS) ja ohjelmointikieli Data General Business Basic. Yritys valmisti Aviion-sarjan palvelimia (tyyliteltynä AViiON), joissa oli käytössä DG/UX Unix-käyttöjärjestelmä. NUMA-muistiarkkitehtuuria käyttävät suuriin suoritinmääriin (256 suorittimeen saakka) skaalautuvat Aviion-palvelimet olivat yhtiölle menestyksekäs tuote. EMC Corporation osti yrityksen vuonna 2002. pienoiskuva|Data General Nova, sarjanumero 1. == Tuotteet == * Data General Nova * Data General Supernova * Data General Eclipse * Data General microNOVA * Data General-One, kannettava tietokone ==Katso myös== * Koneen henki – kuvaus Data General Eclipse MV/8000 -minitietokoneen rakentamisesta ja rakentajista == Lähteet == == Aiheesta muualla == * Oral History of Edson (Ed) D. de Castro (PDF) Luokka:Entiset yhdysvaltalaiset yritykset Luokka:Teollisuusautomaation valmistajat
Rockwell PPS-4

Rockwell PPS-4 on Rockwell Internationalin valmistama 4-bittinen mikroprosessori. Kokonainen järjestelmä vaati lisäksi ulkoisen kellosignaalin tuottavan piirin. Suorittimen datasana oli 4-bittinen, mutta muistiavaruus tuki 4 kilotavua muistia. Suorittimelle julkaistiin päivitetyt mallit PPS-4/2 (1975) ja PPS-4/1 (1976), joista "/2" oli kahdella mikropiirillä toteutettu ja "/1" yhdellä piirillä. == Lähteet == Luokka:Suorittimet Luokka:Rockwell International
Reikätähtäin

Reikätähtäin eli diopteritähtäin on eräs tähtäintyyppi. Reikätähtäin ja avotähtäin kuuluvat rautatähtäimiin. Reikätähtäin on käytössä muun muassa Suomen armeijan RK 62- ja RK 95 TP-rynnäkkökivääreissä. Sitä käytetäänkin tyypillisesti kilpa-ammunnassa ja sota-aseissa. == Reikätähtäimen käyttö == Rynnäkkökiväärillä tähdätään siten, että jyvän kärki näkyy maalin keskellä ja etutunneli pidetään keskellä takatähtäimen reikää. Katse kohdistetaan jyvään, jolloin jyvä näkyy taulua ja reikää tarkempana. Tähtäyspiste valitaan vaistomaisesti maalin keskeltä eli siitä kohdasta, johon halutaan osua. Tähdättäessä on tärkeintä se, että jyvän ja maalin asema toisiinsa nähden on aina oikea. Lisäksi on tarkkailtava, että etutähtäin näkyy takatähtäimen reiän keskellä. == Lähteet == Luokka:Asetekniikka
Golffarin kyynärpää

Golffarin kyynärpää (mediaalinen epikondyliitti) on kyynärpään sisemmän nivelnastan kiputila. Golffarin kyynärpäässä ranteen koukistajalihasten kiinnityskohdat tulehtuvat. Kipua esiintyy sisemmän nivelnastan kohdalla painettaessa nivelnastan alueelta sekä vastustaessa ranteen koukistusta ja kyynärvarren sisäkiertoa. Usein kipua esiintyy myös puristusotteessa kyynärvarren ollessa suorana. Oireet alkavat yleisimmin jatkuvan ylirasituksen jälkeen tai tapaturman seurauksena. Golffarin kyynärpäästä kärsivät useimmiten golfin pelaajat, keilaajat, painonnostajat sekä heittolajien harrastajat. Golffarin kyynärpää on yleisempi vaiva miehillä kuin naisilla. Yleisimmin sitä esiintyy 20-49-vuotiailla. Riskitekijöitä ovat taakkojen käsittely, toistotyö ja tärisevien työkalujen käyttö. Tupakointi sekä ylipaino saattavat myös lisätä riskiä. Akuutissa vaiheessa tulee välttää nostoja ja puristusotteita. Paikallisesti käytettävistä tulehduskipulääkkeistä on ilmeisesti lyhytaikaista hyötyä kivun hoidossa. Myös kylmähoidolla voidaan lieventää kipua ja tulehdusta. Kivun hoidossa voidaan lyhytaikaisesti käyttää myös erilaisia tukia, kuten tarranuhoja tai lastoja. Hoitona voidaan myös käyttää asteittain lisättävää voimaharjoittelua, ultraäänihoitoa, akupunktiota sekä paikallisesti käytettävää nitraattivoidetta. Kirurgisen hoidon vaikuttavuudesta golffarin kyynärpään hoidossa ei ole näyttöä. Työ- ja vapaa-ajan ergonomiaan tulisi myös kiinnittää huomiota, jotta kuormitustekijät saadaan minimoitua. == Aiheesta muualla == *http://www.terveysportti.fi/dtk/ltk/koti?p_artikkeli=ykt00466&p;_haku=mediaalinen%20epicondyliitti *http://www.kaypahoito.fi/web/kh/suositukset/suositus?id=hoi50055#NaN *https://www.physio-pedia.com/Medial_Epicondylitis *http://emedicine.medscape.com/article/327860-overview *https://www.fysios.fi/palvelut/golffarin-kyynarpaa *http://www.mobilat.fi/download/Kyynarpaan_hoito-opas.pdf Luokka:Tuki- ja liikuntaelinten sairaudet Luokka:Golf Luokka:Urheiluvammat
Kyynärpään limapussin tulehdus

Kyynärpään limapussin tulehdus (opiskelijan kyynärpää, kyynärpään bursiitti tai olecranon bursitis). Kyynärpään pinnallisen limapussin tehtävänä on vähentää kyynärpään eri rakenteiden välistä kitkaa. Liiallinen rasitus sekä pienet toistuvat iskut tai revähdykset voivat saada sen tulehtumaan ja ärtymään, jolloin sinne alkaa kertyä turvotusta ylimääräisestä nesteestä. Kyynärpään limapussi sijaitsee kyynärluun proksimaalisen pään posteriorisella puolella, eli ns. kyynärpään kärjen päällä. ==Aiheuttaja== -”Opiskelijan kyynärpää”: Nimitys perustuu yleisimpään limapussin tulehduksen aiheuttajaan. Jos kyynärpään ja etenkin kyynärpään kärkeä/päätä nojataan tai tuetaan pitkiä aikoja jatkuvasti esim. pöytään/ pöydän reunaan, voi kyynärpäässä sijaitseva limapussi tulehtua ja turvota. Tällainen tulehdus kehittyy vähitellen kuukausien aikana. -Trauma: Kova isku kyynäräpään päähän/kärkeen voi saada limapussin tuottamaan ylimääräistä nestettä ja samalla turpoamaan. -Infektio: Kyynärpään limapusiin eli bursiittiin voi päästä kulkeutumaan bakteereita jos kyynärpään iho pääsee rikkoutumaan esim. trauman tai hyönteisen pureman takia. Tulehtunut limapussi tuottaa ylimääräistä nestettä, turpoaa, alkaa punoittaa ja aiheuttaa kipua. Hoitamattomana infektio voi alkaa esimerkiksi märkiä. -Muut sairaudet: Muut sairaudet jotka yhdistetään limapussin tulehdukseen ovat reumaattinen niveltulehdus ja kihti. ==Oireet ja ilmeneminen== Kyynärpään bursiittia esiintyy yleisemmin 30-60-vuotiailla miehillä, mutta sitä esiintyy sekä lapsilla että aikuisilla ja ihmisillä eri puolilla maailmaa. Limapussin tulehduksessa turvotus on usein ensimmäinen oire, mikä voi olla niin voimakasta, että se vaikuttaa nivelen liikkuvuuteen. Turvotuksen jatkuessa limapussi alkaa venyä, mikä aiheuttaa kipua. Kipu provosoituu yleensä suorasta paineesta olecranoniin ja kyynärnivelen taivutuksesta. Jos limapussissa on infektio, se ilmenee punoituksena ja lämmön tunteena kyynärpäässä. Mikäli infektiota ei hoideta, se voi levitä muihin käden osiin ja verenkiertoon. ==Hoito== ===Itsehoito=== Jos tulehdus on lievä (ei kuumetta tai suurempaa turvotusta) hoidetaan levolla (välttää hankausta ja painetta) ja kylmähoidolla (3-5 päivää, 10-20min kerrallaan). Ilman reseptiä saatavilla tulehduskipulääkkeillä voidaan myös nopeuttaa tulehduksen paranemista, mutta tällöin on varmistettava lääkkeiden sopivuus itselle. Jos tulehdukseen ei liity infektiota, voidaan kipua hoitaa myös kyynärpään pehmusteella sekä vähentämällä suoraan kyynärpäähän painetta aiheuttavaa liikettä/liikkeitä. ===Asiantuntija hoito=== Mikäli ei ala rauhoittua parissa viikossa on syytä hakeutua lääkärille. Myös infektion merkkien ilmentyessä (alueen punoitus, voimakas turvotus ja kuume) on syytä epäillä bakteeritulehdusta ja hakeutua lääkärin vastaanotolle. Lääkärin hoitokeinoja ovat limapussin tyhjentäminen punktoimalla ja kortisoniruiske. Bakteeritulehdus hoidetaan antibiooteilla. Pitkittynyt ja toistuva vaiva voidaan hoitaa kirurgisesti poistamalla limapussi. ==Lähteet== * * * Luokka:Tulehdukset Luokka:Ortopedia ja traumatologia
Ulnaarihermon pinne

== Oireet == Oireita ovat muun muassa muuttunut tuntoaistimus pikkusormessa ja nimettömässä. Kyynärvarren ulnaaripuolen lihasheikkois ja pikkusormen ja nimettömän lähennys ja loitonnus voivat olla hankaloituneet. Kädessä voi esiintyä kömpelyyttä ja pistelyä. https://www.ncbi.nlm.nih.gov/pmc/articles/PMC2599973/ == Riskitekijät == * päävammat joihin liittyy yläraajan fleksion jäykkyys * yli 40 vuoden ikä * heittolajit * työ, jossa pitkiä pitoja kyynärvarren fleksiota ja paljon toistoja tai tärinää käsiin * pitkäaikainen kyynärpäihin nojautuminen kovaa alustaa vasten * ylipaino * merkittävä varus- tai valguskulma kyynärnivelessä https://www.physio-pedia.com/Cubital_Tunnel_Syndrome == Lähteet == Luokka:Yläraajat
Suinula

Suinula on osa-alue, kylä ja kaupunginosa 10Kangasala sai kaupunginosat; Kangasalan Sanomat 24.9.2020 Kangasalla Pirkanmaalla. Suinulan kautta kulkee Tampere–Haapamäki-rata, jonka varrella aikoinaan sijaitsi Suinulan rautatieasema. Se kuitenkin poistettiin matkustajaliikenteen käytöstä vuonna 1990. Valtatie 9 kulkee Suinulan alueen läpi. Suinulan ja Havisevan rajan läheisyydessä Havisevan puolella sijaitsee Haralanharju, josta avautuva näkymä innoitti Zachris Topeliuksen vuonna 1853 kirjoittamaan laulun Kesäpäivä Kangasalla. Paikalle on rakennettu näkötorni, ja Suinulan nuoriseura on pystyttänyt sinne muistomerkin. Kylässä on tiilimurskapintainen yleisurheilukenttä.Kangasala.info: Ulkoliikuntapaikat Suomen sisällissodan aikana vuonna 1918 tapahtui kylässä Suinulan verilöylyksi kutsuttu joukkoteloitus. Suinulan naapurikyliä on Ruutana, Haviseva, Haviala ja Lihasula. ==Lähteet== *
Hauiksen repeämä

Hauislihaksen jänne voi revetä joko sen lyhyestä () tai sen pitkästä päästä (). Hauiksen repeämä on tärkein yläraajan alueen jännerepeämä. Pitkän pään jännevammat ovat huomattavasti yleisempiä kuin lyhyen. Niitä on 96 % repeämistä, lyhyen pään repeämiä vain 1 % ja lopuissa on kyseessä distaalinen repeämä molempien jänteiden yhteisellä alueella kyynärpään lähellä. Hauiksen jänne yleensä rispaantuu ennen repeämistä tai katkeamista. Jänteen revetessä tuntuu terävää kipua olassa ja voi kuulua napsahdus. Lihas valahtaa alaspäin ja ulkonäkö muuttuu normaalista poikkeavan näköiseksi "Kippari-Kallen hauis". Muihin oireisiin kuuluu lihaskramppi, mustelma olkavarressa, käden heikkous ja vaikeus ranteen supinaatiossa. Akuutissa vaiheessa kädessä aristusta ja turvotusta sekä parin päivän kuluttua hematooma. Hematoomaa ei välttämättä synny, koska repeämä on usein avaskulaarisella alueella. Repeämät ovat yleisiä ikääntyvillä miehillä ja kehonrakentajilla. Repeämälle yleisemmin syynä on äkilliset jännettä rasittavat ponnistukset. Syyt jaetaan kahteen luokkaan; tapaturma- ja rasitusperäisiin. Tapaturmaperäinen jänteen repeämä syntyy esimerkiksi jos tippuu kovasti suoritetun käden päälle tai nostaa esiin painavaa huonekalua tai raskaita painoja. Rasitusperäiset katkeamat syntyy, kun ajan myötä jänne haurastuu ja tila pahenee, jos jännittävä rasittava liike toistuu useasti. Riskitekijät: *ikä *liian painavat pään yli tehtävät nostot *olkapään liiallinen rasittaminen *tupakointi *kortikosteroidiset lääkkeet Hoitona lepo ja kipulääkkeet. Ei välttämättä vaadi leikkausta, mutta voidaan leikata ja muotoilla uudestaan. == Lähteet == == Aiheesta muualla == * www.terveysportti.fi/dtk/ltk/koti?p_artikkeli=ykt00464&p;_haku=Hauiksen%20repe%C3%A4m%C3%A4 Luokka:Traumat
Westminsterin katedraali

Westminsterin katedraali (, virallisesti Metropolitan Cathedral of the Most Precious Blood) on roomalaiskatolinen katedraali Lontoossa. Vuonna 1903 käyttöön otetun kirkkorakennuksen on suunnitellut John Francis Bentley, ja se edustaa uusbysanttilaista tyyliä. Kirkko on Westminsterin arkkipiispan kotikirkko ja Englannin ja Walesin roomalaiskatolisten pääkirkko. == Lähteet == == Aiheesta muualla == Luokka:Grade I -luokan rakennukset City of Westminsterissä Luokka:City of Westminsterin kirkot Luokka:Englannin katedraalit
Bootle Oriel Roadin rautatieasema

Bootle Orient Roadin rautatieasema on rautatieasema Bootlen kaupungissa Merseysidessa, Englannissa. Se sijaitsee Merseyrailin Northern Line varrella. Asema avattiin huhtikuussa 1876 nimellä Bootle. Se korvasi lähistöllä olleen Bootle Villagen rautatieaseman, joka oli käytössä vuosina 1850–1876. Aseman nykyinen nimi otettiin käyttöön 2. kesäkuuta 1924. Sitä käytti 649 772 matkustajaa kaudella 2017–2018. == Lähteet == * === Viitteet === Luokka:Merseysiden rautatieliikennepaikat
Saksan kenraali Suomen päämajassa vuonna 1941

Saksan kenraali Suomen päämajassa vuonna 1941 – Suomalais-saksalainen yhteistyö Waldemar Erfurthin päiväkirjan valossa on tohtori, eversti Pekka Visurin toimittama teos, joka sisältää jalkaväenkenraali Waldemar Erfurthin päiväkirjan vuodelta 1941, jonka Visuri on suomentanut, sekä Visurin taustoituksen päiväkirjalle. Kirjan on julkaissut Docendo vuonna 2017. Taustoituksessa Visuri kertoo Saksan ja Suomen yhteistyön alkamisesta. Toista sataa sivua käsittävän osuutensa aluksi hän käsittelee ajopuuteoriana tunnettua ajatusta Suomen päätymisestä jatkosotaan ja yhteistyön muodostumista. Lyhyesti hän kuvaa myös Erfurthin elämänvaiheet. Suomeksi on aiemmin julkaistu Erfurthin Sotapäiväkirja vuodelta 1944. Sen ensimmäinen laitos ilmestyi 1954 (WSOY), ja uudella johdannolla varustettuna se ilmestyi 2014 (Docendo). Päiväkirjan vuonna 1954 ilmestyessä Erfurth pahoitteli, ettei alkuosaa voinut tuolloin julkaista.Visuri s. 7 Visurin mukaan WSOY:n päätökseen oli syynä aineiston arkaluonteisuus.Kai Byman, Mannerheim uumoili natsi-Saksan itärintamalle vaikeuksia jo loppukesällä 1941, Yle, viitattu 4.10.2017 Erfurthin koko laajan, 1070-sivuisen päiväkirjan käsikirjoitusta säilytetään Suomen kansallisarkistossa ja toista kappaletta Saksan sota- arkistossa (Bundesarchiv-Militärarchiv) Freiburgissa.Kai Byman, Käsikirjoitus: Mannerheimin kotinatsi, MOT, Yle (ohjelman käsikirjoitus) viitattu 4.10.2017 Visuri kertoo esipuheessa, että koska näistä vaiheista on olemassa paljon virheellisiä tietoja ja yksipuolisia tulkintoja, hän halusi kirjoittaa taustaosuuden selventämään päiväkirjan sisältöä ja kehyksiksi sille. Erfurth pääsi hyvin tiiviisti Mannerheimin sisäpiiriin ja sai tietoonsa kaikki valtiosalaisuudet. Hän ymmärsi suomalaisia siinä määriin, että joutui hankaluuksiin oman päämajansa kanssa. Päiväkirja sisältää Mannerheimista ja kenraalien tavoista lukuisia kuvauksia, joita Unto Hämäläisen mukaan on herkullista lukea. ==Arviot== Unto Hämäläinen sanoo arviossaan (Helsingin Sanomat) kirjan tarjoavan lukijalle mahdollisuuden etsiä vastauksia moniin kiusallisiin kysymyksiin jatkosodan alkuvaiheista. Hän ottaa esille itselleen muodostuneita käsityksiä, kuten Suomen ja Saksan yhteistyön luonteen: vaikka se ei oikeudellisesti ollut sotilasliitto, käytännössä se kuitenkin oli sitä. Kyse ei ollut Suomen kannalta erillissodasta, vaikka tavoitteet Saksalla ja Suomella olivat erilaiset, mistä aiheutui ongelmia. Siinä vaiheessa, kun uskottiin sodan päättyvän nopeasti, tunnelma oli korkealla, mutta Mannerheimille oli valjennut hyvin varhaisessa vaiheessa, ettei Saksan voitto ole varma. ==Lähteet== ==Aiheesta muualla== * Saksan kenraali Docendon sivulla * Kai Byman, Käsikirjoitus: Mannerheimin kotinatsi, MOT, Yle (ohjelman käsikirjoitus) * Kai Byman, Mannerheim uumoili natsi-Saksan itärintamalle vaikeuksia jo loppukesällä 1941, Yle (ohjelman esittely) * Kai Byman, Kertomus erillissodasta pelkkä myytti, Yle (teoksen esittely) Luokka:Vuoden 2017 kirjat Luokka:Suomalaiset elämäkerrat ja muistelmat Luokka:Kirjat Suomen historiasta‎ Luokka:Jatkosota Luokka:Päiväkirjat Luokka:Suomalaiset historian tietokirjat
Paras Sig

__NOTOC__ Paras Sig on raisiolaisen Matti Inkisen SIG-yhtyeen kokoelmalevy, joka julkaistiin marraskuussa 1983 levymerkillä Johanna. Se sisältää yhtyeen tunnetuimpia pop-kappaleita vuosilta 1980–1982. == Kappaleet == === A-puoli === # # # # #Matti Inkinen: # # === B-puoli === # * # # # #Matti Inkinen: # # == Lähteet == Luokka:SIG:n albumit Luokka:Vuoden 1983 albumit
Kootut unelmat

__NOTOC__ Kootut unelmat on raisiolaisen SIG:N kokoelma-albumi, joka julkaistiin helmikuussa 1986 levymerkillä Kaktus. == Kappaleet == === A-puoli === # # #Matti Inkinen: # # #Inkinen: === B-puoli === # * # #Matti Inkinen: # # # === C-puoli === # * # # # # # === D-puoli === # * Inkinen: # # # # # == Lähteet == Luokka:SIG:n albumit Luokka:Vuoden 1985 kokoelma-albumit
Riihelä (sukunimi)

Riihelä on sukunimi, joka on muun muassa seuraavilla suomalaisilla henkilöillä: *Eino Riihelä (1925–2015), yrittäjä ja yritysjohtaja, kauppaneuvos *Esko Riihelä (1939–2017), toimittaja *Jussi Riihelä (s. 1960), pika- ja keskimatkojen juoksija *Pasi Riihelä (s. 1975), koripallovalmentaja ja entinen koripalloilija *Pentti Riihelä (1928–2011), arkkitehti *Sinikka Salminen (o.s. Riihelä) (s. 1954), kiekonheittäjä ja kuulantyöntäjä *Tahvo Riihelä (1865–1914), kansanedustaja (Nuorsuomalainen Puolue).
Valjantsin Bjalkevitš

Valjantsin Mikalajevitš Bjalkevitš (, łacinkaksi Valancin Mikałajevič Bialkievič (engl.), , , 27. tammikuuta 1973 Minsk, Valko-Venäjän SNT, Neuvostoliitto, nykyinen Valko-Venäjä – 1. elokuuta 2014 Kiova, Ukraina) oli valkovenäläinen jalkapalloilija ja jalkapallovalmentaja. == Aiheesta muualla == * Valjantsin Bjalkevitš National Football Teams-sivustolla * Luokka:Vuonna 1973 syntyneet Luokka:Vuonna 2014 kuolleet Luokka:Valkovenäläiset jalkapalloilijat Luokka:Ukrainalaiset jalkapalloilijat Luokka:Valkovenäläiset jalkapallovalmentajat Luokka:Ukrainalaiset jalkapallovalmentajat
Jodipentoksidi

Jodipentoksidi eli dijodipentoksidi tai jodi(V)oksidi (I2O5) on jodin ja hapen muodostama epäorgaaninen molekyyliyhdiste. Yhdistettä voidaan käyttää hapettimena. ==Ominaisuudet== Huoneenlämpötilassa jodipentoksidi on valkoista kiteistä ja hygroskooppista ainetta. Yhdiste liukenee hyvin veteen ja liuetessa muodostuu jodihappoa. Jodipentoksidia voidaankin pitää jodihapon anhydridinä. Orgaanisiin liuottimiin aine ei liukene. Jodipentoksidi on voimakas hapetin ja kykenee hapettamaan muun muassa hiilimonoksidin hiilidioksidiksi. Voimakkaasti kuumennettaessa jodipentoksidi hajoaa jodiksi ja hapeksi. Viitattu 4.10.2017. ==Valmistus ja käyttö== Jodipentoksidia valmistetaan kuumentamalla jodihappoa 200-250 °C:n lämpötilaan tai suoraan alkuaineistaan hehkupurkausputkessa. Jodipentoksidia käytetään määritettäessä hiilimonoksidipitoisuutta. Hiilimonoksidi hapettuu yhdisteen vaikutuksesta jo huoneenlämpötilassa hiilidioksidiksi, joka voidaan johtaa bariumhydroksidiliuokseen ja muodostuneen bariumkarbonaatin määrästä voidaan laskea hiilimonoksidipitoisuus. Yhdistettä voidaan myös käyttää hapettimena orgaanisen kemian synteeseissä. :2 HIO3 → I2O5 \+ H2O ==Lähteet== Luokka:Jodiyhdisteet Luokka:Oksidit
Hyundai Eon

Hyundai Eon (joillain markkinoilla Atos Eon) on Hyundain vuosina 2011–2019 valmistama pieni ja edullinen henkilöautomalli, jota myytiin Etelä- ja Väli- Amerikassa, Intiassa ja Kaakkois-Aasiassa. Moottorivaihtoehtoina olivat 0,8- (56 hv) ja 1,0-litraiset (69 hv) bensiinimoottorit. == Lähteet == == Aiheesta muualla == Eon Luokka:A-segmentin autot Luokka:2010-luvun autot
Vital Bulyha

Vital Mikalajevitš Bulyha (, łacinkaksi Vitaĺ Mikałajevič Bułyha (engl.), Vital Bulyha Soccerway-sivustolla , s. 12. tammikuuta 1980 Mogiljov, Valko- Venäjän SNT, Neuvostoliitto) on valkovenäläinen jalkapalloilija. Hän edustaa Valko-Venäjän ykkösliigassa pelaavaa Belšyna Babruiskin ja on pelipaikaltaan hyökkääjä. == Lähteet == == Aiheesta muualla == * Vital Bulyha Soccerway- sivustolla * Vital Bulyha National Football Teams-sivustolla * Luokka:Elävät henkilöt Luokka:Vuonna 1980 syntyneet Luokka:Valkovenäläiset jalkapalloilijat Luokka:Venäläiset jalkapalloilijat
Guido van Helten

thumb|upright|Van Heltenin maalaama muraali Helsingin Vallilassa. Guido van Helten (s. 1986) on australialainen katutaiteilija, joka työskentelee eri puolilla maailmaa. Hän on erikoistunut tekemään suurikokoisia fotorealistisia seinämaalauksia. Van Helten maalasi syyskuussa 2017 Hämeenlinnan Kantolan vanhojen viljasiilojen julkisivuun 50 metriä korkean teoksen, joka on osa UPEA17-kaupunkitaidefestivaalia. Edellisvuoden UPEA16-festivaalilla hän maalasi seitsenkerroksisen talon päätyseinään Helsingin Vallilassa. Muualta maailmasta hänen töitään löytyy muun muassa Yhdysvalloista, Australiasta ja Grönlannista. ==Lähteet== ==Aiheesta muualla== * Virallinen sivusto Luokka:Australialaiset taidemaalarit Luokka:Vuonna 1986 syntyneet Luokka:Elävät henkilöt Luokka:Graffititaiteilijat
Vjatšaslau Hleb

Vjatšaslau Paulavitš Hleb (, łacinkaksi Viačasłaŭ Paŭłavič Hleb (engl.), Vjatšaslau Hleb Soccerway-sivustolla , s. 12. helmikuuta 1983 Minsk, Valko- Venäjän SNT, Neuvostoliitto, nykyinen Valko-Venäjä) on valkovenäläinen jalkapalloilija. Hän edustaa Valko-Venäjän jalkapalloliigassa pelaavaa Njoman Hrodnan ja on pelipaikaltaan hyökkääjä. == Muuta == Hänen veljensä Aljaksandr on myös jalkapalloilija. == Lähteet == == Aiheesta muualla == * Vjatšaslau Hleb Soccerway-sivustolla * Vjatšaslau Hleb National Football Teams-sivustolla * Luokka:Elävät henkilöt Luokka:Vuonna 1983 syntyneet Luokka:Valkovenäläiset jalkapalloilijat
Raskasta joulua IV

Raskasta joulua IV on 17. marraskuuta 2017 Spinefarm Recordsin julkaisema ilmestynyt Raskasta joulua -projektin albumi. Sillä suomalaiset rock- ja metallimuusikot esittävät uudelleensovitettuja versioita joululauluista. Se on kuudes projektin julkaisema levy. Levyä on myyty kultalevyyn oikeuttava määrä. Albumi uudelleen julkaistiin lokakuussa 2018 sisältäen kaksi uutta kappaletta. Lisäksi albumi julkaistiin vinyyliversiona 16. marraskuuta 2018. == Kappaleet == # – Marco Hietala # – Kimmo Blom # – Antony Parviainen # – Ville Tuomi # – Ari Koivunen # – J-P Leppäluoto # – Antti Railio # – Tony Kakko, Floor Jansen # – Elize Ryd # – Tommi Salmela # # – Marco Hietala, Tarja Turunen # – Antti Railio (vain vuoden 2018 uudelleenjulkaisulla) # – Pasi Rantanen (vain vuoden 2018 uudelleenjulkaisulla) == Arvostelut == * Imperiumi.net: * Keskisuomalainen: == Lähteet == == Aiheesta muualla == * * Luokka:Raskasta joulua -albumit Luokka:Vuoden 2017 joulualbumit
Sepangin piiri

Sepangin piiri () on piiri Selangorin osavaltiossa Malesiassa. Sepangin piirin pinta-ala on 556 km2 ja asukkaita siellä on 211 361. Sen pääkaupunki on Bandar Baru Salak Tinggi. Sepangin piirissä sijaitsee muun muassa Malesian ”Piilaakso” Cyberjaya, rantalomakohde Bagan Lalang sekä Sepang, jossa sijaitsevat muun muassa Kuala Lumpurin kansainvälinen lentoasema ja Sepangin moottorirata. Putrajaya on Sepangin piirin enklaavi. == Väestönkehitys == * 2000: 103 384 asukasta. * 2010: 211 361 asukasta. ==Lähteet== == Aiheesta muualla == *
Compton’s Most Wanted

Compton’s Most Wanted (C.M.W.) on yhdysvaltalainen gangsta rap -yhtye. Tha Chill ja Ant Capone perustivat ryhmän 1980-luvun puolivälissä ja pian mukaan liittynyt MC Eiht nousi yhtyeen keulakuvaksi. C.M.W. julkaisi debyyttialbuminsa It's a Compton Thang vuonna 1990. Ryhmää pidetään merkittävänä West Coast hip hopin saralla. MC Eiht sanoitti yksin ryhmän kolme ensimmäistä albumia. == Diskografia == * It's a Compton Thang (1990) * Straight Checkn 'Em (1991) * Music to Driveby (1992) * Represent (2000) * Music to Gang Bang (2006) == Lähteet == Luokka:Yhdysvaltalaiset hip hop -yhtyeet